cyanic-selkie/wikianc huggingface dataset:
আরামবাগ, ঢাকা
আরামবাগ বাংলাদেশের রাজধানী শহর ঢাকার একটি এলাকা। নানা কারণে এলাকাটির দেশব্যাপী পরিচিতি ও গুরুত্ব রয়েছে, যেমন- এটি বাংলাদেশের মুদ্রণশিল্পের সূতিকাগার ও অন্যতম প্রধান কেন্দ্র; দেশসেরা ও ঐতিহ্যবাহী শিক্ষাপ্রতিষ্ঠান নটর ডেম কলেজ, ঢাকা এবং শীর্ষস্থানীয় ফুটবল ক্লাব আরামবাগ ক্রীড়া সংঘসহ একাধিক ক্রীড়া সংগঠনের সদরদপ্তরের অবস্থান ; দেশের প্রধান বাণিজ্যিক এলাকা মতিঝিল ও কেন্দ্রীয় রেলস্টেশন কমলাপুর রেলস্টেশনের মাঝামাঝি এলাকাটির অবস্থান প্রভৃতি।
নামকরণ
মোঘল সংস্কৃতির ধারায় বাগ বা বাগান গড়ে তোলা এক সময় ঢাকা শহরের ঐতিহ্যে পরিণত হয়েছিল। তাই ঢাকা শহরের অনেক এলাকার নামে বাগ শব্দটি খুঁজে পাওয়া যায়, যেমন- শাহবাগ, লালবাগ, রাজারবাগ, মালিবাগ, গোপীবাগ, সোবাহানবাগ প্রভৃতি। এ রকমই একটি বাগানসমৃদ্ধ এলাকা ছিল আরামবাগ । বাগ বা বাগানে প্রচুর গাছ থাকায় রৌদ্র-তাপে শ্রান্ত মানুষ এর নিচে আশ্রয় পেয়ে এবং ফল খেয়ে বেশ আরাম পেত। এ থেকেই এর নাম আরামবাগ হয়েছে বলে মনে করেন ঐতিহাসিকরা। আরামবাগ বর্তমানের অতি ব্যস্ত বাণিজ্যিক এলাকা হলেও এর বাগ নামটি মুছে যায়নি।
অর্থনৈতিক গুরুত্ব
প্রেসপাড়া, মেসপাড়া, আদমপাড়া, ক্লাবপাড়া নামে খ্যাতি আছে আরামবাগের। স্বাধীনতার আগে আরামবাগ নির্ভেজাল আবাসিক এলাকা ছিল। পরবর্তীকালে সেখানে একটার পর একটা প্রিন্টিং প্রেস চালু হতে থাকে। ফলে এলাকাটির আবাসিক বৈশিষ্ট্য হারিয়ে গেছে অনেক আগে। বর্তমানে আরামবাগে রয়েছে সহস্রাধিক প্রিন্টিং প্রেস, কাটিং-বাইন্ডিং কারখানা, কাগজ-কালি, কম্পিউটার ও গ্রাফিকস ডিজাইনের দোকান। সারা দিন-রাত ধরেই তাদের কাজ চলে। বছরে এই মহল্লায় কোটি কোটি টাকার ব্যবসা হয় কেবল মুদ্রণশিল্পকে ঘিরে। এসব কারণে আরামবাগ খ্যাত হয়েছে প্রেসপাড়া হিসেবে।
মতিঝিল-দিলকুশার অফিসপাড়া হওয়ায় এবং নটর ডেম কলেজে সারা দেশ থেকে আসা ছাত্রদের চাহিদার প্রেক্ষিতে সেখানে অনেক মেস গড়ে ওঠে। আরামবাগে কতগুলো মেস রয়েছে এর কোনো পরিসংখ্যান নেই। তবে এলাকার অর্ধেকের চেয়ে বেশি বাড়িতেই মেস ভাড়া দেওয়া হয়েছে। এই কারণে এলাকাটি মেসপাড়া হিসেবেও প্রসিদ্ধ।
জনপ্রতিনিধি
আরামবাগ জাতীয় সংসদের ঢাকা-৮ আসনের (আসন নং ১৮১) অন্তর্ভুক্ত। বর্তমান একাদশ জাতীয় সংসদে এই আসনের সাংসদ হলেন সাবেক মন্ত্রী, বাংলাদেশ ওয়ার্কাস পার্টির সভাপতি রাশেদ খান মেনন। তিনি বিগত নবম ও দশম জাতীয় সংসদ নির্বাচনেও এই আসন থেকে নির্বাচিত হয়েছিলেন।
পূর্বে আরামবাগ অবিভক্ত ঢাকা সিটি করপোরেশনের ৩২ নম্বর ওয়ার্ডের অন্তর্ভুক্ত ছিল। বর্তমানে এই এলাকা ঢাকা দক্ষিণ সিটি কর্পোরেশনের ৯ নং ওয়ার্ডের অন্তর্ভুক্ত। এই ওয়ার্ডের মধ্যে কেবল আরামবাগেই আবাসিক এলাকা রয়েছে, বাকিগুলো সম্পূর্ণ বাণিজ্যিক এলাকা। তাই ৯ নং ওয়ার্ডের সিংহভাগ ভোটার ও রাজনৈতিক কার্যক্রম আরামবাগে কেন্দ্রীভূত এবং কাউন্সিলরের কার্যালয়ও এখানে অবস্থিত। সর্বশেষ ২০২০ সালের ১ ফেব্রুয়ারি অনুষ্ঠিত সিটি নির্বাচনে ঢাকা দক্ষিণ সিটি কর্পোরেশনের মেয়র নির্বাচিত হন ব্যারিস্টার শেখ ফজলে নূর তাপস এবং ৯ নং ওয়ার্ডের কাউন্সিলর নির্বাচিত হন মোজাম্মেল হক। দুজনই বাংলাদেশ আওয়ামী লীগের সদস্য।
ক্রীড়া সংগঠন
আরামবাগ এলাকার নামে নামকরণ করা হয়েছে বাংলাদেশের শীর্ষস্থানীয় একটি ক্রীড়া সংগঠনের- আরামবাগ ক্রীড়া সংঘ। মহল্লা ভিত্তিক প্রতিযোগীতার মাধ্যমে দেশে ফুটবল খেলার প্রসারে ১৯৫৮ সালে রাজধানীর আরামবাগের ১০ নম্বর ভবনে (বর্তমানে ১৭৬/১) যাত্রা শুরু করে। বর্তমানে নিজস্ব ভবনে অবস্থিত আরামবাগ ক্রীড়া সংঘ পরিচালিত হচ্ছে বাংলাদেশ ফুটবল ফেডারেশনের তত্ত্বাবধানে। জাতীয় ফুটবল টুর্নামেন্ট স্বাধীনতা কাপে ১ বার বিজয়ী হওয়া (২০১৮ স্বাধীনতা কাপ), ৪র্থ এবং ৫ম শীতল মহিলা হ্যান্ডবলে এ ক্লাব চ্যাম্পিয়ন, নেপালে আলফা কাপ চ্যাম্পিয়ন, সিকিমে অনুষ্ঠিত অষ্টম চিফ মিনিস্টার গোল্ডকাপ ফুটবল টুর্নামেন্টে রানার্সআপ হওয়াসহ জাতীয় ও আন্তর্জাতিক পরিসরে ক্লাবটির অনেক অর্জন রয়েছে। এছাড়া আরামবাগ ও এর আশেপাশে দেশের অধিকাংশ খ্যাতিমান ক্লাব রয়েছে। ব্রিটিশ আমলে প্রতিষ্ঠিত ওয়ারী ও ভিক্টোরিয়া স্পোর্টিং ক্লাবের সঙ্গে সঙ্গে সদ্য প্রতিষ্ঠিত সোনালী অতীত ক্লাব ও মেরিনার্স ক্লাব এই এলাকায়।
জারিন তাসনিম নাওমি
প্রাথমিক জীবন
নাওমি ১৯৯৬ সালের ২ জুলাই বাংলাদেশের ময়মনসিংহ জেলায় জন্মগ্রহণ করেন। তার বাবা-মা দুজনই বাংলাদেশ কৃষি বিশ্ববিদ্যালয়ে কর্মরত। বাবা মোহাম্মদ লুৎফর রহমান ডেপুটি রেজিষ্ট্রার এবং মা শাহানারা রহমান উপ-পরীক্ষা নিয়ন্ত্রক। দুই ভাইবোনের মধ্যে নাওমি ছোট। ছেলেবেলা কাটান বিশ্ববিদ্যালয় ক্যাম্পাসে। তিনি ক্যাম্ব্রিয়ান স্কুল অ্যান্ড কলেজে থেকে মাধ্যমিক শ্রেণী শেষ করেন। একই কলেজে বাণিজ্য বিভাগ থেকে তিনি উচ্চ-মাধ্যমিক শেষ করেন।
সঙ্গীতজীবন
নাওমি চার বছর বয়সে সংগীত শিক্ষা নেন তার মায়ের কাছে। পরবর্তীতে সুনীল কুমার ধরের কাছ থেকে ক্ল্যাসিকাল এবং বিভিন্ন সংগীতঙ্গের নিকট থেকেও সংগীত শেখেন। আমির নেওয়াজের একটি অ্যালবামে 'নীল আকাশ' শিরোনামে একটি গান গেয়েছেন। ২০১২ সালে তার প্রথম একক আত্ম-শিরোনাম অ্যালবাম 'নাওমি' প্রকাশিত হয়। তিনি এবিসি রেডিও এবং ঢাকা এফএমের থিম সঙ্গীতে কাজ করেন। তিনি বিজ্ঞাপনের জিঙ্গেলে কণ্ঠশিল্পী হিসেবেও ভূমিকা পালন করেন। তিনি নিজের গাওয়া কিছু গানের মিউজিক ভিডিওতে কাজ করেছেন। কয়েকটি চলচ্চিত্রে প্লেব্যাক শিল্পী হিসেবে কাজ করেছেন নাওমি।
অভিনয় ও উপস্থাপনা
২০১৩ সালে 'হারানো সুর' নাটকে প্রথম অভিনয় করেন নাওমি। বেশ কয়েকটি অনুষ্ঠানের বিশেষ পর্বে উপস্থাপনাও করেছেন তিনি। সম্প্ৰতি মাছরাঙ্গা টেলিভিশনে মিউজিক ভিডিও নিয়ে সাজানো সরাসরি সংগীতানুষ্ঠান 'ইওর চয়েস' এ উপস্থাপনা করছেন নাওমি। অনুষ্ঠানটি মাছরাঙ্গা টেলিভিশনে প্রতি রবিবার রাত ১২টা ২ মিনিটে সরাসরি সম্প্রচার করা হয়।
ফিফা বিশ্বকাপ
ফিফা বিশ্বকাপ (ফুটবল বিশ্বকাপ, সকার বিশ্বকাপ, অথবা শুধু বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা যেখানে ফিফাভুক্ত দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি।
প্রতিযোগিতাটি দুটি ভাগে বিভক্ত, বাছাইপর্ব ও চূড়ান্ত পর্ব । চূড়ান্ত পর্যায়ে কোন দল খেলবে তা নির্বাচনের জন্য অংশগ্রহণকারী দলগুলোকে বাছাইপর্বে অংশ নিতে হয়। বর্তমানে মূল বিশ্বকাপের আগের তিন বছর ধরে প্রতিযোগিতার বাছাইপর্ব অনুষ্ঠিত হয়। প্রতিযোগিতার বর্তমান ধরন অনুযায়ী ৩২টি জাতীয় দল চূড়ান্ত পর্বে অংশ নেয়। আয়োজক দেশে প্রায় একমাস ধরে এই চূড়ান্ত পর্বের প্রতিযোগিতা চলে। দর্শক সংখ্যার দিক দিয়ে বিশ্বকাপ মূল পর্ব বিশ্বের বৃহত্তম অনুষ্ঠান। ফিফার হিসেব অনুযায়ী ২০০৬ সালের বিশ্বকাপের ফাইনাল খেলা দেখেছেন প্রায় ৭১৫.১ মিলিয়ন দর্শক।
এ পর্যন্ত অনুষ্ঠিত ২২টি আসরে কেবল ৮টি জাতীয় দল বিশ্বকাপ শিরোপা জিতেছে। বর্তমান শিরোপাধারী চ্যাম্পিয়ন আর্জেন্টিনা । তৃতীয়বার জয়ী– ১৯৭৮, ১৯৮৬ ও ২০২২ । ৫ বার বিশ্বকাপ জিতে ব্রাজিল হচ্ছে বিশ্বকাপের সফলতম দল, ৫ বার বিশ্বকাপ জিতেছে। জার্মানি ও ইতালি ৪টি করে শিরোপা নিয়ে যৌথভাবে দ্বিতীয় অবস্থানে রয়েছে। অন্যান্যদের মধ্যে উরুগুয়ে ও ফ্রান্স দু’বার করে এবং ইংল্যান্ড ও স্পেন একবার করে শিরোপা জিতেছে।
সর্বশেষ বিশ্বকাপ অনুষ্ঠিত হয়েছে কাতারে, ২০২২ সালের ২০ নভেম্বর থেকে ১৮ ডিসেম্বর পর্যন্ত। এই বিশ্বকাপের ফাইনালে আর্জেন্টিনা, ফ্রান্সকে টাইব্রেকারে ৪-২ গোলে পরাজিত করে শিরোপা জিতে নেয়।
১৯৯১ সাল থেকে ফিফা ফিফা মহিলা বিশ্বকাপ আয়োজন শুরু করেছে। এটিও সাধারণ বিশ্বকাপের ন্যায় চার বছর পর পর অনুষ্ঠিত হয়।
পূর্ববর্তী আন্তর্জাতিক প্রতিযোগিতা
বিশ্বের প্রথম আন্তর্জাতিক ফুটবল খেলা হয়েছিল ১৮৭২ সালে স্কটল্যান্ড ও ইংল্যান্ডের মধ্যে। প্রথম আন্তর্জাতিক প্রতিযোগিতা ছিল ১৮৮৪ সালে শুরু হওয়া ব্রিটিশ হোম চ্যাম্পিয়নশিপ। এ সময়ে গ্রেট ব্রিটেন ও আয়ারল্যান্ডের বাইরে ফুটবল খেলা বলতে গেলে অনুষ্ঠিতই হত না। সেই শতাব্দীর শেষের দিকে বিশ্বের অন্যান্য প্রান্তে ফুটবলের জনপ্রিয়তা বৃদ্ধি পেতে থাকে এবং এটিকে ১৯০০, ১৯০৪ ও ১৯০৬ সালের অলিম্পিকে প্রদর্শনী খেলা হিসেবে রাখা হয় তবে এর জন্য কোন পুরস্কার বরাদ্দ ছিল না। ১৯০৮ সালের অলিম্পিকে ফুটবল প্রথম আনুষ্ঠানিক খেলার মর্যাদা পায়। এফএ’র পরিকল্পনা অনুযায়ী এই প্রতিযোগিতা ছিল অপেশাদার খেলোয়াড়দের জন্য এবং এটিকে প্রতিযোগিতার চেয়ে প্রদর্শনী হিসেবেই সন্দেহের দৃষ্টিতে দেখা হত। ১৯০৮ ও ১৯১২ দু’টি অলিম্পিকেই গ্রেট ব্রিটেন (যাদের প্রতিনিধিত্ব করেছিল ইংল্যান্ড জাতীয় অপেশাদার ফুটবল দল) জয়লাভ করে।
১৯০৪ সালে ফিফা প্রতিষ্ঠিত হওয়ার ঠিক পরেই, ১৯০৬ সালে ফিফা সুইজারল্যান্ডে অলিম্পিকের আদল থেকে ভিন্ন একটি আন্তর্জাতিক ফুটবল প্রতিযোগিতার আয়োজন করে। আন্তর্জাতিক ফুটবলের বয়স তখনো অনেক কম এবং হয়ত একারণেই ফিফার ইতিহাসে এই প্রতিযোগিতাকে ব্যর্থ আখ্যা দেয়া হয়েছে।
অলিম্পিকে অপেশাদার দলের মধ্যে প্রতিযোগিতা চলার পাশাপাশি স্যার থমাস লিপটন ১৯০৯ সালে তুরিনে স্যার থমাস লিপটন ট্রফি প্রতিযোগিতার আয়োজন করেন। এটি ছিল বিভিন্ন দেশের বিভিন্ন ক্লাবের (জাতীয় দল নয়) মধ্যে একটি চ্যাম্পিয়নশিপ প্রতিযোগিতা। এসব দলের প্রত্যেকে আলাদা আলাদা দেশের প্রতিনিধিত্ব করেছিল, এজন্য এই প্রতিযোগিতাকে অনেকে প্রথম বিশ্বকাপ বলেন। এতে ইতালি, জার্মানি এবং সুইজারল্যান্ড-সহ বিভিন্ন দেশের খ্যাতনামা পেশাদার দল অংশ নেয়। কিন্তু ইংল্যান্ডের দ্য ফুটবল এসোসিয়েশন এই প্রতিযোগিতার সাথে জড়িত থাকতে ও পেশাদার দল পাঠাতে অস্বীকৃতি জানায়। ইংল্যান্ডের প্রতিনিধিত্ব করার জন্য লিপটন পশ্চিম অকল্যান্ডকে আমন্ত্রণ জানান যা ছিল ডারহাম কাউন্টির একটি অপেশাদার দল। পশ্চিম অকল্যান্ড এই প্রতিযোগিতায় বিজয়ী হয় এবং পরবর্তীতে ১৯১১ সালের প্রতিযোগিতায় শিরোপা ধরে রাখতে সমর্থ হয়। প্রতিযোগিতার নিয়ম অনুসারে তাদেরকে চিরতরে ট্রফিটি দিয়ে দেয়া হয়।
১৯১৪ সালে, ফিফা অলিম্পিক প্রতিযোগিতায় অনুষ্ঠিত ফুটবল প্রতিযোগিতাকে "অপেশাদার বিশ্ব ফুটবল চ্যাম্পিয়নশিপ" হিসেবে স্বীকৃতি দিতে রাজি হয় এবং এই প্রতিযোগিতা পরিচালনার দায়িত্ব নেয়। এর ফলে ১৯২০ সালের গ্রীষ্ম অলিম্পিকে বিশ্বের প্রথম আন্তমহাদেশীয় ফুটবল প্রতিযোগিতা অনুষ্ঠিত হয়। এতে অংশ নেয় মিশর (প্রথম খেলায় নকড আউট হয়) ও তেরটি ইউরোপীয়ান দল। এতে বেলজিয়াম স্বর্ণপদক জিতে নেয়। উরুগুয়ে ১৯২৪ ও ১৯২৮ সালের অলিম্পিক ফুটবল প্রতিযোগিতায় স্বর্ণ লাভ করে। ১৯২৮ সালে ফিফা অলিম্পিকের বাইরে আলাদাভাবে নিজস্ব আন্তর্জাতিক প্রতিযোগিতা আয়োজনের সিদ্ধান্ত নেয়। ১৯৩০ সালে স্বাধীনতার শতবর্ষ পা দেয়া দু’বারের বিশ্ব চ্যাম্পিয়ন উরুগুয়েকে (১৯২৪ সাল থেকে ফিফার পেশাদার যুগ শুরু করে) ফিফা তাদের ১৯৩০ সালের প্রথম বিশ্বকাপের স্বাগতিক দেশ হিসেবে নির্বাচন করে।
প্রথম বিশ্বকাপ
thumb|স্টাডিও সেন্টেনারিও, [[মোন্তেবিদেও, উরুগুয়ের যে স্টেডিয়ামে ১৯৩০ সালের প্রথম বিশ্বকাপ ফাইনাল অনুষ্ঠিত হয়]]
১৯৩২ সালের লস এঞ্জেলসে অনুষ্ঠিত গ্রীষ্ম অলিম্পিকে ফুটবলকে না রাখার পরিকল্পনা করা হয় কারণ যুক্তরাষ্ট্রে তখন ফুটবল (সকার) জনপ্রিয় ছিল না। ফুটবলের পরিবর্তে ওখানে আমেরিকান ফুটবল (রাগবি ফুটবল) জনপ্রিয় ছিল। ফিফা এবং আইওসি’র মাঝে অপেশাদার খেলার মর্যাদা নিয়ে মতবিরোধও দেখা দেয়। ফলে ফুটবল অলিম্পিক থেকে বাদ পড়ে যায়। একারণে ফিফা প্রেসিডেন্ট জুলে রিমে ১৯৩০ সালে উরুগুয়েতে প্রথম বিশ্বকাপ প্রতিযোগিতার আয়োজন করেন। নির্বাচিত বিভিন্ন দেশের জাতীয় ফুটবল সংস্থাকে এতে অংশগ্রহণের জন্য আমন্ত্রন জানানো হয়। কিন্তু উরুগুয়েতে বিশ্বকাপ আয়োজনের অর্থ ছিল ইউরোপের বিভিন্ন দেশগুলোকে আটলান্টিক মহাসাগর পাড়ি দিয়ে দীর্ঘ ও ব্যয়বহুল সফরে আসতে হবে। এজন্য কোন ইউরোপীয় দেশ প্রতিযোগিতা শুরুর দুইমাস আগেও দল পাঠাতে সম্মত হয়নি। রিমে শেষ পর্যন্ত বেলজিয়াম, ফ্রান্স, রোমানিয়া, ও যুগোস্লাভিয়া থেকে দল আনাতে সক্ষম হন। মোট ১৩টি দেশ এতে অংশ নেয়। দক্ষিণ আমেরিকা থেকে সাতটি, ইউরোপ থেকে দু’টি ও উত্তর আমেরিকা থেকে দু’টি।
প্রথম বিশ্বকাপের প্রথম দুটি ম্যাচ একসঙ্গে অনুষ্ঠিত হয় যাতে অংশ নেয় ফ্রান্স ও মেক্সিকো এবং যুক্তরাষ্ট্র ও বেলজিয়াম। ফ্রান্স ৪-১ এবং যুক্তরাষ্ট্র ৩-০ ব্যবধানে এতে জয়ী হয়। বিশ্বকাপের ইতিহাসে প্রথম গোল করেন ফ্রান্সের লুসিয়েন লরেন্ত। ফাইনালে ৯৩,০০০ দর্শকের সামনে উরুগুয়ে আর্জেন্টিনাকে ৪-২ ব্যবধানে হারিয়ে প্রথম বিশ্বকাপ জয়ের গৌরব লাভ করে।
বিশ্বকাপের বিস্তৃতি
প্রথম দিকের বিশ্বকাপ প্রতিযোগিতা আয়োজনের মূল সমস্যা ছিল আন্তমহাদেশীয় যাতায়াত ও যুদ্ধঘটিত সমস্যা। কয়েকটি দক্ষিণ আমেরিকান দল ১৯৩৪ ও ১৯৩৮ সালের বিশ্বকাপ প্রতিযোগিতার জন্য ইউরোপে যেতে আগ্রহী থাকলেও কেবল ব্রাজিলই এই দুটি প্রতিযোগিতায় অংশ নিতে পেরেছে। দ্বিতীয় বিশ্বযুদ্ধের কারণে ১৯৪২ ও ১৯৪৬ সালে বিশ্বকাপ অনুষ্ঠিতই হয়নি।
১৯৫০ সালের বিশ্বকাপে প্রথম কোন ব্রিটিশ দল অংশ নেয়। এই ব্রিটিশ দলগুলো ১৯২০ সাল থেকে ফিফাকে বয়কট করে আসছিল। এর একটি কারণ ছিল তৎকালীন ব্রিটিশ সরকারের সাথে যেসব দেশের যুদ্ধ হয়েছিল তাদের সাথে না খেলার মানসিকতা এবং অন্য কারণটি ছিল ফুটবলে বিদেশী কর্তৃত্বের বিপক্ষে প্রতিবাদ। তবে তারা ১৯৪৬ সালে ফিফার আমন্ত্রণে সাড়া দেয়। এই বিশ্বকাপে ১৯৩০ সালের বিশ্বকাপজয়ী উরুগুয়েকে আবার প্রতিদ্বন্দ্বীতা করতে দেখা যায়, যারা পূর্ববর্তী দুটি বিশ্বকাপ বয়কট করেছিল। ১৯৫০ সালে উরুগুয়ে আবার বিশ্বকাপ জিতে নেয়।
১৯৩৪ থেকে ১৯৭৮ সাল পর্যন্ত ১৬টি দল মূল পর্বে অংশ নিত। তবে ১৯৩৮ সালে জার্মানি অস্ট্রিয়াকে দখল করায় প্রতিযোগিতায় ১৫টি দল অংশ নেয়। ১৯৫০ সালে ভারত, স্কটল্যান্ড ও তুরস্ক নাম প্রত্যাহার করায় এই বিশ্বকাপে ১৩টি দল অংশগ্রহণ করে। অধিকাংশ দলই ছিল ইউরোপ ও দক্ষিণ আমেরিকা থেকে আগত, অল্প কিছু দল খেলেছে উত্তর আমেরিকা, আফ্রিকা, এশিয়া ও ওশেনিয়া থেকে। এসব দল খুব সজেই ইউরোপীয় ও দক্ষিণ আমেরিকান দলগুলোর কাছে হেরে যেত। ১৯৮২ সাল পর্যন্ত ইউরোপ ও দক্ষিণ আমেরিকা বাদে কেবল যে দলটি প্রথম পর্বের বাধা অতিক্রম করতে পেরেছে তারা হচ্ছে: যুক্তরাষ্ট্র, ১৯৩০ বিশ্বকাপের সেমি-ফাইনাল; কিউবা, ১৯৩৮ বিশ্বকাপের কোয়ার্টার-ফাইনাল; উত্তর কোরিয়া, ১৯৬৬ বিশ্বকাপের কোয়ার্টার-ফাইনাল; এবং মেক্সিকো, ১৯৭০ বিশ্বকাপের কোয়ার্টার-ফাইনাল।
১৯৮২ বিশ্বকাপে দলের সংখ্যা বৃদ্ধি করে ২৪ করা হয়। এরপর ১৯৯৮ সাল থেকে দলের সংখ্যা ৩২-এ উন্নীত করা হয়। এতে করে আফ্রিকা, এশিয়া ও উত্তর আমেরিকা থেকে আরো বেশি দল অংশগ্রহণের সুযোগ পায়। এক্ষেত্রে ওশেনিয়া মহাদেশ ব্যতিক্রম কেননা এখান থেকে কোন দল বিশ্বকাপে সুযোগ পায়নি। সাম্পতিক বছরগুলোতে এসব এলাকার দলগুলো তুলনামূলকভাবে বেশি সফলতা পেয়েছে। এসব এলাকার বিশ্বকাপের নক-আউট পর্যায়ে উত্তীর্ণ দলগুলো হলঃ মেক্সিকো, ১৯৮৬ সালে কোয়ার্টার ফাইনাল এবং ১৯৯৪, ১৯৯৮, ২০০২ ও ২০০৬ সালে নকআউট পর্যায়; মরক্কো, ১৯৮৬ সালে নকআউট পর্যায়; ক্যামেরুন, ১৯৯০ সালের কোয়ার্টার-ফাইনালিস্ট; কোস্টারিকা, ১৯৯০ সালে নকআউট পর্যায়; নাইজেরিয়া, ১৯৯৪ ও ১৯৯৮ সালে নকআউট পর্যায়; সৌদি আরব, ১৯৯৪ সালে নকআউট পর্যায়; যুক্তরাষ্ট্র, ১৯৯৪ সালে নকআউট ও ২০০২ সালে কোয়ার্টার-ফাইনাল; দক্ষিণ কোরিয়া, ২০০২ সালে চতুর্থ স্থান; সেনেগাল, ২০০২ সালে কোয়ার্টার-ফাইনাল; জাপান, ২০০২ সালে নকআউট পর্যায়; এবং অস্ট্রেলিয়া ও ঘানা, উভয়ে ২০০৬ সালে নকআউট পর্যায়। তবে, ইউরোপ ও দক্ষিণ আমেরিকার দলগুলো এখনও অন্যান্য দলের ধরাছোয়ার বাইরে রয়েছে। এর জ্বলন্ত উদাহরণ হচ্ছে ২০০৬ সালের বিশ্বকাপে কোয়ার্টার ফাইনালের আটটি দলই ছিল ইউরোপ ও দক্ষিণ আমেরিকার।
২০০৬ ফিফা বিশ্বকাপের চূড়ান্ত পর্বে খেলার জন্য ১৯৮টি দল প্রতিদ্বন্দ্বীতা করেছে এবং ২০১০ ফিফা বিশ্বকাপের জন্য রেকর্ড ২০৪টি দল প্রতিদ্বন্দ্বীতা করেছে।
অন্যান্য ফিফা প্রতিযোগিতা
নারীদের জন্য সমমানের ফিফা মহিলা বিশ্বকাপ, প্রথম অনুষ্ঠিত হয় ১৯৯১ সালে চীনে। মহিলা বিশ্বকাপের পরিধি ছোট এবং পুরুষদের প্রতিযোগিতার চেয়ে অনেক কম গুরুত্ব পায়। তবে অংশগ্রহণকারী দলের সংখ্যা বাড়ছে। ২০০৭ সালের প্রতিযোগিতায় ১২০ টি দল অংশ নিয়েছিল যা ১৯৯১ সালের দ্বিগুন।
ফিফা কনফেডারেশন্স কাপ হচ্ছে মূল বিশ্বকাপের আগে একটি প্রতীকি প্রতিযোগিতা যেটি একবছর আগেই আয়োজক দেশে অনুষ্ঠিত হয়। ছয়টি কনফেডারেশনের চ্যাম্পিয়ন, আয়োজক দেশ ও বর্তমান চ্যাম্পিয়ন দল এই প্রতিযোগিতায় অংশ নেয়।
ট্রফি
১৯৭০ সালের পর আরেকটি নতুন ট্রফির যা ফিফা বিশ্বকাপ ট্রফি নামে পরিচিত, নকশা প্রণয়ন করা হয়। সাতটি মহাদেশ থেকে আগত বিশেষজ্ঞগণ ফিফাকে ৫৩টি মডেল প্রদর্শন করেন। শেষপর্যন্ত ইতালিয় নকশাকার সিলভিও গাজ্জানিগার তৈরীকৃত নমুনা বিশ্বকাপ ট্রফি হিসেবে গৃহীত হয়। এ নতুন ট্রফিটির উচ্চতা ৩৬ সেন্টিমিটার, ১৮-ক্যারট সোনা দিয়ে তৈরি ও ওজন ৬,১৭৫ গ্রাম। এর ভিত্তি দু’স্তরের মূল্যবান ম্যালাকাইট দিয়ে তৈরী। ভিত্তির নিচের দিকে ১৯৭৪ থেকে আজ পর্যন্ত সকল বিশ্বকাপজয়ীর নাম গ্রথিত করা আছে। গাজ্জানিগা এ ট্রফির বর্ণনা দিতে গিয়ে বলেছেন: "The lines spring out from the base, rising in spirals, stretching out to receive the world. From the remarkable dynamic tensions of the compact body of the sculpture rise the figures of two athletes at the stirring moment of victory."
এই নতুন ট্রফি বিজয়ী দেশকে স্থায়ীভাবে আর দেয়া হয় না, তা তারা যতবারই জিতুক না কেন। বিশ্বকাপ জয়ী দল পরবর্তী বিশ্বকাপ পর্যন্ত ট্রফিটি তাদের কাছে রাখতে পারে। এরপর তাদেরকে সোনার প্রলেপ দেয়া নকল বিশ্বকাপ ট্রফি দেয়া হয়। আর্জেন্টিনা তিনবার, জার্মানি (পশ্চিম জার্মানি হিসেবে), ইতালি, ব্রাজিল ও ফ্রান্স প্রত্যেকে দুইবার করে ট্রফিটি জিতেছে। ২০৩৮ সালে এটির ভিত্তিতে বিজয়ী দলের নাম লেখার মত আর জায়গা থাকবে না। তখন এ ট্রফিটি হয়তো বাদ দেয়া হবে।
যোগ্যতা
সাধারণত চূড়ান্ত প্রতিযোগিতার তিন বছর আগেই যোগ্যতা নিরূপনী প্রতিযোগিতা শুরু হতে পারে। এটি প্রায় দু’বছর ধরে চলে। বিভিন্ন কনফেডারেশনভেদে প্রতিযোগিতার রকম বিভিন্ন হতে পারে। সাধারণত একটি বা দুটি স্থান আন্তমহাদেশীয় দলের মধ্যে প্লে অফের মাধ্যমে নির্ধারিত হয়। উদাহরণস্বরুপ: ২০০৬ সালের বিশ্বকাপ বাছাই পর্বে ওশেনিয়া অঞ্চলের বিজয়ী ও দক্ষিণ আমেরিকার পঞ্চম স্থানের দল দুটি বিশ্বকাপে সুযোগ পাওয়ার জন্য প্লে অফ খেলেছিল। ১৯৩৮ বিশ্বকাপ থেকে স্বাগতিকরা চূড়ান্ত পর্বে সরাসরি অংশ নিচ্ছে। আগে বিগত বিশ্বকাপ চ্যাম্পিয়ন দলটির পরবর্তী বিশ্বকাপে অংশ নিতে বাছাই পর্ব খেলতে হত না। কিন্তু ২০০৬ সাল থেকে বিগত চ্যাম্পিয়ন দলটিকেও বাছাই পর্ব টপকে চূড়ান্ত পর্বে খেলতে হচ্ছে।
মূল আসর
বর্তমানে ৩২টি জাতীয় দল একমাসব্যাপী প্রতিযোগিতায় অংশগ্রহণ করে। এই প্রতিযোগিতা দু'ধাপে বিভক্ত -
গ্রুপ পর্যায়ে দলগুলোকে প্রতি দলে চারটি করে আটটি গ্রুপে ভাগ করা হয়। বিশ্বকাপের মূলপর্বের ছয়মাস আগে কোন গ্রুপে কে থাকবে তা নির্ধারন করা হয়। ফিফা বিশ্ব র‌্যাঙ্কিং অনুযায়ী শীর্ষ আটটি দলকে (স্বাগতিক দল-সহ) আটটি ভিন্ন গ্রুপে রাখা হয়। প্রতি গ্রুপের বাকি তিনটি দলের স্থান বিভিন্ন এলাকার ভিত্তিতে নির্দিষ্ট করা হয়। পরে ঐ এলাকাভিত্তিক বিভিন্ন দলের মধ্যে লটারি করে চূড়ান্ত গ্রুপ নির্ধারণ করা হয়। ১৯৯৮ থেকে একই গ্রুপে যেন দু’টির বেশি ইউরোপীয় দল বা অন্য কনফেডারেশনের একটির বেশি দল না থাকে সে জন্য নিয়ম বেঁধে দেয়া হয়েছে।
প্রতি গ্রুপে রাউন্ড-রবিন পদ্ধতিতে একটি দল বাকী তিনটি দলের সাথে তিনটি খেলা খেলে। গ্রুপের তিনটি খেলার পর শীর্ষ দু’টি দল পরের ধাপে উত্তীর্ণ হয়। গ্রুপের মধ্যে দলের অবস্থান নির্ণয়ের জন্য পয়েন্ট ব্যবস্থা গৃহীত হয়। ১৯৯৪ সাল থেকে একটি দলের জয়ের জন্য তিন পয়েন্ট ও ড্রয়ের জন্য এক পয়েন্ট দেয়া হচ্ছে। এর আগে প্রতি খেলায় জয়ে জন্য দুই পয়েন্ট ছিল। যদি দুটি দলের পয়েন্ট সমান হয়ে যায় তাহলে প্রথমে গোল ব্যবধান, এরপর গোল সংখ্যা, এরপর দু'টি দলের খেলার ফলাফলের উপর নির্ভর করে অবস্থান নির্ণয় করা হয়। এতেও যদি অবস্থান না নির্ণয় করা যায় তাহলে লটারির মাধ্যমে অবস্থান নির্ণয় করা হয়।
নক আউট পর্যায়ে কেউ হারলেই প্রতিযোগিতা থেকে বাদ হয়ে যায়। এতে দু'টি দল এক-লেগের খেলা খেলে। নির্ধারিত নব্বুই মিনিটে খেলা না শেষ হলে ‘’’অতিরিক্ত সময়’’’ ও ‘’’পেনল্টি শুটআউট’’’ এর মাধ্যমে খেলার জয়-পরাজয় নির্ধারিত হয়। এই নিয়ম গ্রুপ পর্যায়ের পর দ্বিতীয় পর্যায় থেকেই চালু হয়। দ্বিতীয় পর্যায়ে এক গ্রুপের বিজয়ী অন্য গ্রুপের রানার্স-আপের সাথে খেলে থাকে। এরপর কোয়ার্টার-ফাইনাল, সেমি-ফাইনাল, তৃতীয় স্থান নির্ধারনী ও ফাইনাল খেলা অনুষ্ঠিত হয়।
বিভিন্ন বিশ্বকাপে প্রতিযোগিতার যে ধরন ব্যবহৃত হয়েছে তার একটি তালিকা নিচে দেয়া হয়েছে:
আয়োজক নির্বাচন
প্রথমদিকের বিশ্বকাপের আয়োজক ফিফা কংগ্রেসের সভাতে নির্ধারণ করা হত। এসব নির্বাচন ছিল চরম বিতর্কিত, কারণ ফুটবলের দুই পরাশক্তি দক্ষিণ আমেরিকা ও ইউরোপের মধ্যে জাহাজযোগে যাতায়াতে প্রায় তিন-সপ্তাহ লাগত। একারণে উরুগুয়েতে অনুষ্ঠিত প্রথম বিশ্বকাপে মাত্র চারটি ইউরোপীয় দেশ অংশ নেয়। পরের দুটি বিশ্বকাপ ইউরোপে অনুষ্ঠিত হয়। এ দুটি বিশ্বকাপের দ্বিতীয়টি অর্থাৎ ১৯৩৮ ফিফা বিশ্বকাপ ফ্রান্সে অনুষ্ঠানের সিদ্ধান্তটি বিতর্কিত হয়েছিল। অন্যান্য আমেরিকান দেশগুলো মনে করেছিল বিশ্বকাপ একবার ইউরোপ ও একবার আমেরিকা এভাবে দুটি মহাদেশের মধ্যে অনুষ্ঠিত হবে। একারণে আর্জেন্টিনা ও উরুগুয়ে উভয়েই ১৯৩৮ সালের বিশ্বকাপ বর্জন করে।
১৯৫৮ ফিফা বিশ্বকাপের পর থেকে আর কোন সম্ভাব্য বিতর্ক এড়াতে ফিফা ইউরোপ ও আমেরিকার মধ্যে পালাক্রমে বিশ্বকাপ আয়োজনের একটি নকশা প্রণয়ন করে, যেটি ১৯৯৮ ফিফা বিশ্বকাপ পর্যন্ত চলেছে। ২০০২ ফিফা বিশ্বকাপ যৌথ ভাবে আয়োজন করে জাপান ও দক্ষিণ কোরিয়া, যা ছিল এশিয়া মহাদেশে অনুষ্ঠিত প্রথম বিশ্বকাপ (এই প্রতিযোগিতাই প্রথম ও এখন পর্যন্ত একমাত্র প্রতিযোগিতা যা একাধিক দেশ মিলে আয়োজন করেছে)। ২০১০ সালের বিশ্বকাপ অনুষ্ঠিত হবে দক্ষিণ আফ্রিকায় যা হবে আফ্রিকা মহাদেশে অনুষ্ঠিত প্রথম বিশ্বকাপ।
বর্তমানে আয়োজক দেশ ফিফার নির্বাহী কমিটির ভোটের মাধ্যমে নির্বাচন করা হয়। যে দেশ বিশ্বকাপ আয়োজন করতে ইচ্ছুক তাদের জাতীয় ফুটবল এসোসিয়েশন ফিফার কাছ থেকে "আয়োজনের নীতিমালা" সংগ্রহ করে। এই নীতিমালায় বিশ্বকাপ আয়োজনে করনীয় সকল ধাপ ও চাহিদার বিস্তারিত বিবরন আছে। এগুলো পূরনে সক্ষম হলে সেই দেশ ফিফার কাছ থেকে আয়োজক নির্বাচনে প্রতিদ্বন্দ্বীতার কাগজপত্র সংগ্রহ করে জমা দেয়। ফিফার একটি প্রতিনিধিদল ঐ দেশ ভ্রমণ করে ফিফার চাহিদা কতটুকু পূরন হয়েছে তা পর্যবেক্ষণ করে একটি রিপোর্ট তৈরি করে। বর্তমানে আয়োজক নির্বাচন বিশ্বকাপের ছয় বছর পূর্বে হয়ে থাকে। ২০১০ ও ২০১৪ সালের বিশ্বকাপ দুটি ভিন্ন মহাদেশে আয়োজনের সিদ্ধান্ত নেয়া হয়েছে এবং কেবল ঐ মহাদেশের কিছু নির্বাচিত দেশ আয়োজক নির্বাচনে প্রতিদ্বন্দ্বিতা করার সুযোগ পাবে।
২০১৪ বিশ্বকাপের আয়োজক নির্বাচন
২০১০ ফিফা বিশ্বকাপ আফ্রিকা মহাদেশে আয়োজনের সিদ্ধান্ত নেয়ার পর ২০১৪ ফিফা বিশ্বকাপ দক্ষিণ আমেরিকা মহাদেশে আয়োজনের সিদ্ধান্ত নেয়া হয় ২০০৩ সালে, যা ১৯৭৮ সালের পর দক্ষিণ আমেরিকায় অনুষ্ঠিতব্য প্রথম বিশ্বকাপে। ব্রাজিল ও কলম্বিয়া প্রাথমিকভাবে বিশ্বকাপ আয়োজনের আগ্রহ প্রকাশ করেছে, কিন্তু কলম্বিয়া আগ্রহ প্রত্যাহার করায় এখন পর্যন্ত ব্রাজিল একমাত্র প্রার্থী হিসেবে টিকে আছে। অবশ্য দক্ষিণ আমেরিকার কোন দেশ যদি ফিফার বেধে দেয়া মান অর্জনে সক্ষম না হয় তাহলে বিশ্বকাপ অন্য মহাদেশে স্থানান্তর করা হতে পারে। সাম্প্রতিককালে, ফিফা প্রেসিডেন্ট সেপ ব্লাটার উল্লেখ করেছেন "Brazil is likely to be the host", but also said that "I can't guarantee that Brazil will be the host, but the ball is on Brazil's court now." (ব্রাজিলের বিশ্বকাপ আয়োজনের সম্ভাবনা বেশি। তবে আমি নিশ্চিত করে বলতে পারিনা ব্রাজিলই আয়োজক হবে, তবে বল এখন ব্রাজিলের কোর্টে।) চূড়ান্ত সিদ্ধান্ত নেয়ার কথা রয়েছে ২০০৭ সালের নভেম্বর মাস নাগাদ।
২০১৮ বিশ্বকাপের আয়োজক নির্বাচন
২০১৮ ফিফা বিশ্বকাপ কোন মহাদেশে বরাদ্দ দেয়া হয়নি; প্রকৃতপক্ষে পালাক্রমে বিভিন্ন মহাদেশে বিশ্বকাপ আয়োজনের নীতি ২০১৪ সালের পর আর নাও থাকতে পারে। যে সব দেশ ২০১৮ বিশ্বকাপ আয়োজনের ইচ্ছা প্রকাশ করেছে তাদের মধ্যে রয়েছে অস্ট্রেলিয়া, ইংল্যান্ড, রাশিয়া, মেক্সিকো, স্পেন, পর্তুগাল ও যুক্তরাষ্ট্র, আবার বেলজিয়াম ও নেদারল্যান্ড ২০০০ উয়েফা ইউরোপীয়ান ফুটবল চ্যাম্পিয়নশিপ সফলভাবে যৌথ-আয়োজন করার পর বেনেলাক্স দেশ (বেলজিয়াম, নেদারল্যান্ড ও লুক্সেমবার্গ) যুগ্মভাবে বিশ্বকাপ আয়োজনের পরিকল্পনা করছে। ফিফা প্রেসিডেন্ট সেপ ব্লাটার ফেব্রুয়ারি ২৮, ২০০৭ তারিখে বিশ্বকাপ বলেছেন যে ২০১৮ সালের বিশ্বকাপ উত্তম আমেরিকায় হওয়া উচিত এবং তিনটি দেশ আছে যারা স্বাগতিক হতে পারে: যুক্তরাষ্ট্র, মেক্সিকো ও কানাডা। অবশ্য এ সিদ্ধান্ত নির্ভর করে ফিফার বিশ্বিকাপ আয়োজক নির্বাচনে আবর্তন নীতির উপর। ২০০৭ সালের এপ্রিলে ব্লাটার আবার বলেন, "এর অর্থ এই যে ২০১৪ সালের পর বিশ্বকাপ এশিয়ায় হবে।"
সংগঠন এবং গণমাধ্যম
১৯৫৪ সালে বিশ্বকাপ প্রথম টেলিভিশনে সম্প্রচার করা হয়। বর্তমানে এটি টেলিভিশনে সবচেয়ে জনপ্রিয় অনুষ্ঠান। এমনকি অলিম্পিক গেমসের চেয়েও বেশি মানুষ বিশ্বকাপ দেখে থাকে। ২০০২ বিশ্বকাপের সবগুলো ম্যাচের সর্বমোট দর্শকসংখ্যা ছিল প্রায় ২৮.৮ বিলিয়ন। ১.১ বিলিয়ন মানুষ সরাসরি এ বিশ্বকাপের ফাইনাল দেখেছেন যা পৃথিবীর মোট জনসংখ্যার ছয় ভাগের এক ভাগ। ২০০৬ বিশ্বকাপের ড্র, যা বিশ্বকাপে বিভিন্ন দলের গ্রুপ নির্ধারন করে, তা দেখেছেন প্রায় ৩০০ মিলিয়ন দর্শক।
১৯৬৬ সাল থেকে প্রতি বিশ্বকাপের একটি নিজস্ব মাস্কট বা প্রতীক আছে। বিশ্বকাপ উইলি প্রথম বিশ্বকাপ মাস্কট, যা ১৯৬৬ সালের বিশ্বকাপে ব্যবহৃত হয়েছে। ২০০৬ বিশ্বকাপের মাস্কট হচ্ছে গোলিও, একটি সিংহ, এবং পিলি, একটি ফুটবল।
সফল জাতীয় দল
250px|thumb|বিভিন্ন দেশের শ্রেষ্ঠ ফলাফলের ম্যাপ 250px|right|thumb|শিরোপা জেতা দেশ
সবমিলিয়ে মোট ৭৮টি দেশ কমপক্ষে একটি বিশ্বকাপের মূলপর্বে খেলেছে। এর মধ্যে ফাইনালে উঠেছে কেবল ১১টি এবং ফাইনালে জিতেছে মাত্র ৮টি দেশ। যে সাতটি দেশ বিশ্বকাপ জিতেছে তারা নিজেদের পোশাকে তারকা ব্যবহার করতে পারে। প্রতিটি তারকা একটি বিশ্বকাপ শিরোপা নির্দেশ করে।
পাঁচটি শিরোপা জিতে ব্রাজিল বিশ্বকাপের সবচেয়ে সফল দল এবং তারাই একমাত্র দল যারা এপর্যন্ত অনুষ্ঠিত সবগুলো বিশ্বকাপে অংশ নিয়েছে। সাম্প্রতিক ২০০৬ বিশ্বকাপের শিরোপাসহ চারটি শিরোপা নিয়ে ইতালি দ্বিতীয় অবস্থানে রয়েছে। পরপর দুটি বিশ্বকাপ জয় করতে পেরেছে কেবল ব্রাজিল ও ইতালি, এবং প্রত্যেকেই তাদের প্রথম দুটি বিশ্বকাপ এভাবেই জিতেছে (ইতালি: ১৯৩৪ ও ১৯৩৮; ব্রাজিল: ১৯৫৮ ও ১৯৬২)। ১৯৭০ ও ১৯৯৪ সালে ব্রাজিল ও ইতালি যখন ফাইনালে মোকাবিলা করেছে, তখন উভয় দলের সামনে যথাক্রমে প্রথম দল হিসেবে তৃতীয় শিরোপা ও প্রথম দল হিসেবে চতুর্থ শিরোপা লাভের দরজা খোলা ছিল। দুটি ফাইনালেই ব্রাজিল ইতালিকে হারিয়ে দেয় এবং ২০০২ সালে রেকর্ড পঞ্চম শিরোপা জেতে। তারা চারটি মহাদেশে আয়োজিত বিশ্বকাপই জিতেছে (ইউরোপ: ১৯৫৮; দক্ষিণ আমেরিকা: ১৯৬২; উত্তর আমেরিকা: ১৯৭০ ও ১৯৯৪; এশিয়া: ২০০২)। আরো যে দুইটি দল তাদের মহাদেশের বাইরে আয়োজিত বিশ্বকাপ জিতেছে তারা হচ্ছে স্পেন (২০১০ সালে, আফ্রিকায়) এবং জার্মানি (২০১৪ সালে, দক্ষিণ আমেরিকায়)।
যে সব দল পরপর দুটি বিশ্বকাপের ফাইনালে খেলেছে তারা হচ্ছে ইতালি, ব্রাজিল, পশ্চিম জার্মানি, আর্জেন্টিনা, এবং একাধিকবার ফাইনালে উঠেও কখনো শিরোপা না জেতা নেদারল্যান্ড। পরপর তিনটি বিশ্বকাপ ফাইনালে খেলা দল হচ্ছে ব্রাজিল (১৯৯৪, ১৯৯৮, ২০০২) ও পশ্চিম জার্মানি (১৯৮২, ১৯৮৬, ১৯৯০)। ব্রাজিল এই তিনটির দুটিতে জিতেছে (১৯৯৪, ২০০২) কিন্তু পশ্চিম জার্মানি কেবল একটিতে জিতেছে। আঠারোটি ফাইনালের মধ্যে কেবল দুবার একই প্রতিপক্ষ ফাইনালে খেলেছে। ব্রাজিল ও ইতালি খেলেছে ১৯৭০ ও ১৯৯৪ সালে, এবং পশ্চিম জার্মানি ও আর্জেন্টিনা খেলেছে ১৯৮৬ ও ১৯৯০ সালে (পশ্চিম জার্মানি ও আর্জেন্টিনাই কেবল পরপর দুটি ফাইনালে পরস্পরের মোকাবিলা করেছে)। প্রতিটি ফাইনাল খেলায় ব্রাজিল, ইতালি, (পশ্চিম) জার্মানি, ও আর্জেন্টিনার একটি দল অন্তত অংশ নিয়েছে।
নিচে যে ২৪টি দল কোন বিশ্বকাপে শীর্ষ চারে স্থান পেয়েছে তাদের তালিকা দেয়া আছে। জার্মানি সর্বোচ্চ ১২ বার শীর্ষ চারে থেকেছে। জার্মানি সর্বোচ্চ ৮বার ফাইনালে খেলেছে।
স্বাগতিকের সাফল্য-ব্যর্থতা
বিশ্বকাপজয়ী আটটি দলের ছয়টি দলই অন্তত একটি বিশ্বকাপ স্বাগতিক দেশ হিসেবে জিতেছে। এক্ষেত্রে ব্যতিক্রম হচ্ছে ব্রাজিল ও স্পেন, যারা ১৯৫০ সালে বিশ্বকাপ আয়োজন করেও বিশ্বকাপ জয় করতে পারেনি।
ইংল্যান্ড (১৯৬৬) ও ফ্রান্স (১৯৯৮) সালে তাদের একমাত্র বিশ্বকাপ স্বাগতিক হিসেবে জিতেছে। উরুগুয়ে (১৯৩০), ইতালি (১৯৩৪) ও আর্জেন্টিনা (১৯৭৮) সালে তাদের প্রথম বিশ্বকাপ ট্রফি স্বাগতিক হিসেবে জিতেছে। জার্মানি (১৯৭৪) তাদের দ্বিতীয় শিরোপা নিজেদের মাটিতে জিতেছে।
অন্যান্য দেশও বিশ্বকাপ আয়োজন করে সাফল্য পেয়েছে। সুইডেন (১৯৫৮ সালে রানার্স-আপ), চিলি (১৯৬২ সালে তৃতীয়), দক্ষিণ কোরিয়া (২০০২ সালে চতুর্থ স্থান), মেক্সিকো (১৯৭০ ও ১৯৮৬ সালে কোয়ার্টার ফাইনাল) এবং জাপান (২০০২ সালে দ্বিতীয় রাউন্ড) এরা তাদের সেরা সাফল্য স্বাগতিক হিসেবেই পেয়েছে। ২০০৬ পর্যন্ত কোন স্বাগতিক দেশই বিশ্বকাপের প্রথম ধাপ থেকে বাদ পড়েনি। তবে একমাত্র ব্যতিক্রম দক্ষিণ আফ্রিকা। তারা ২০১০ বিশ্বকাপের প্রথম ধাপ থেকেই বাদ পড়ে।
বিভিন্ন মহাদেশের শ্রেষ্ঠ সফলতা
এ পর্যন্ত অনুষ্ঠিত সকল বিশ্বকাপের ফাইনলে কেবল ইউরোপীয় এবং দক্ষিণ আমেরিকান দলগুলো অংশ নিয়েছে। দুটি মহাদেশই যথাক্রমে এগারো ও নয়টি শিরোপা জিতেছে। এই দুই মহাদেশের বাইরে কেবল দুটি দলই সেমি-ফাইনালে উঠতে পেরেছে: যুক্তরাষ্ট্র (১৯৩০ সালে) এবং দক্ষিণ কোরিয়া (২০০২ সালে)। সাম্প্রতিককালে আফ্রিকার দলগুলো সফলতা পেলেও তারা কখনো সেমি-ফাইনালে পৌছুতে পারেনি। ওশেনিয়া অঞ্চলের দলগুলো কেবল তিনটি বিশ্বকাপে অংশ নিয়েছে এবং মাত্র একটিতে দ্বিতীয় রাউন্ডে উঠেছে।
দ্রুততম গোল
বিশ্বকাপের ইতিহাসে সবচেয়ে দ্রুততম সময়ের গোল হয় মাত্র ১১ সেকেন্ডে। ২০০২ সালে জাপান-কোরিয়ায় অনুষ্ঠিত বিশ্বকাপের তৃতীয় স্থান নির্ধারণী ম্যাচে তুরস্কের তারকা স্ট্রাইকার হাকান সুকুর খেলা শুরু হওয়ার মাত্র ১১ সেকেন্ডের মাথায় গোল করে হতভম্ব করে দিয়েছিলেন প্রতিপক্ষ দক্ষিণ কোরিয়ার খেলোয়াড়দের। তুরস্কের অন্যতম অভিজ্ঞ এই তারকা ফুটবলারের তার ওই দ্রুততম গোলটির আগে ছয়টি বিশ্বকাপ ম্যাচ খেললেও গোল পাননি তার একটিতেও। ওই ম্যাচে দক্ষিণ কোরিয়াকে ৩-২ গোলে হারিয়ে তৃতীয় স্থানটি দখল করে নেয় তুর্কিরা। এযাবত্কালে বিশ্বকাপে তুরস্কের সেরা সাফল্য ছিল সেটি।
সবচেয়ে বেশি বিশ্বকাপে অংশ নেয়া খেলোয়াড়
* খেলেননি তবে দলের অংশ ছিলেন।
ফিফা বিশ্বকাপ বিজয়ী অধিনায়ক ও ম্যানেজার
ফ্রাঞ্জ বেকেনবাওয়ার, পশ্চিম জার্মানি, একমাত্র ব্যক্তি যিনি অধিনায়ক (১৯৭৪) ও কোচ (১৯৯০) হিসবে বিশ্বকাপ জিতেছেন। মারিও জাগালো, ব্রাজিল, একমাত্র ব্যক্তি যিনি চারবার বিশ্বকাপ জিতেছেন, দুইবার খেলোয়াড় হিসেবে (১৯৫৮ ও ১৯৬২), একবার কোচ (১৯৭০) এবং একবার সহকারী কোচ হিসেবে (১৯৯৪)।
গৌতম কুমার
গৌতম কুমার একজন ভারতীয় জনতা পার্টির রাজনীতিবিদ এবং রাজস্থান বিধানসভায় রাজস্থানের বারী সাদ্রি বিধানসভা কেন্দ্রের প্রতিনিধিত্ব করা একজন সদস্য।
একচেটিয়া পুঁজি
একচেটিয়া পুঁজি Monopoly capitalism বা State monopoly capitalism) হল একটি বিশাল কর্পোরেশন কিংবা এরূপ কর্পোরেশনগুলির একটি সংঘ, পুঁজিপতিদের একটি যোগসাজশ। এই পুঁজিপতিরা কোন এক বা অপর পণ্যের উৎপাদন ও বিক্রয়ের বৃহত্তর অংশকে কেন্দ্রীভূত করে নিয়ে প্রতিযোগিতাকে সীমিত করে এবং একচেটিয়া অধিকার লাভ করে, অর্থাৎ একচেটিয়া দরে পণ্য বিক্রয় করে একচেটিয়া মুনাফা অর্জন করে।
সাজ্জাদুল হক
সাজ্জাদুল হক একজন বাংলাদেশী ক্রিকেটার। ১৪ নভেম্বর ২০১১ সালে চট্টগ্রাম বিভাগের হয়ে ২০১১-১২ জাতীয় ক্রিকেট লিগে তিনি প্রথম-শ্রেণীর ক্রিকেটে আত্মপ্রকাশ করেন। ২০১৬- ১৭ ঢাকা প্রিমিয়ার বিভাগ ক্রিকেট লিগে পারটেক্স স্পোর্টিং ক্লাবের হয়ে ১২ এপ্রিল ২০১৭ সালে তিনি লিস্ট এ ক্রিকেটে স্থান অর্জন করেন।
ক্রিস রিড
ক্রিস্টোফার মার্ক ওয়েলস রিড (Chris Read; জন্ম: ১০ আগস্ট, ১৯৭৮) পাইগন্টনে জন্মগ্রহণকারী সাবেক প্রথিতযশা ইংরেজ ক্রিকেটার। ইংল্যান্ড ক্রিকেট দলের অন্যতম সদস্য ছিলেন। নটিংহ্যামশায়ার কাউন্টি ক্রিকেট ক্লাবের অধিনায়কের দায়িত্বে রয়েছেন ক্রিস রিড। দলে তিনি মূলতঃ উইকেট-রক্ষকের ভূমিকায় অবতীর্ণ হয়ে থাকেন। খেলোয়াড়ী জীবনে অনেকবারই ইংল্যান্ডের প্রথম পছন্দের উইকেট-রক্ষকের মর্যাদা লাভ করেন। তবে এ দায়িত্ব পালনের ক্ষেত্রে দীর্ঘ সময় ধরে রাখতে পারেননি তিনি।
প্রারম্ভিক জীবন
১৬ বছর বয়সে ডেভনের পক্ষে ন্যাটওয়েস্ট ট্রফি খেলায় অংশ নেন। ১৯৯৭ সালে আক্সা লাইফ লিগে গ্লুচেস্টারশায়ারের পক্ষে একটি খেলায় অংশগ্রহণ করেন। ঐ বছরই এনবিসি ডেনিস কম্পটন পুরস্কার লাভ করেন। শীতকালে ইংল্যান্ড এ দলের সদস্যরূপে কেনিয়া ও শ্রীলঙ্কা সফরের পর নাইরোবিতে প্রথম-শ্রেণীর ক্রিকেটে অভিষেক হয় তার। এরপর ১৯৯৮ সালে নটিংহ্যামশায়ারের পক্ষে খেলেন। জুন মাসের মধ্যেই দলে নিজেকে প্রতিষ্ঠিত করেন। ঐ গ্রীষ্মকালে ৪২টি আউট করার পাশাপাশি ৪০১ রানও সংগ্রহ করেছিলেন তিনি।
খেলোয়াড়ী জীবন
ঘরোয়া প্রথম-শ্রেণীর ক্রিকেটে চমকপ্রদ ক্রীড়ানৈপুণ্যের ফসল হিসেবে এজবাস্টনে সফরকারী নিউজিল্যান্ডের বিপক্ষে প্রথম টেস্ট খেলার জন্য তাকে মনোনীত করা হয়। ২১ বছর বয়সে পদার্পণের পূর্বেই রিড বেশ সুন্দর প্রতিশ্রুতিশীলতার পরিচয় দেন। যদিও ব্যাট হাতে তেমন সফলতা পাননি, তবে খেলায় তিনি আটটি ডিসমিসাল ঘটিয়েছিলেন। তন্মধ্যে, দ্বিতীয় ইনিংসেই করেছিলেন ছয়টি। লর্ডস টেস্টেও তাকে দলে রাখা হয়। শূন্য রানে আউট হলে দর্শকদের রোষানলের শিকারে পরিণত হন তিনি। ক্রিস কেয়ার্নস বিমারে ছুড়েছেন ভেবে এ আউটে পরিণত হলেও আসলে বলটি ধীরগতিসম্পন্ন বল ছিল। দ্বিতীয় ইনিংসে ৩৭ রানে করলেও ওল্ড ট্রাফোর্ডের পরবর্তী টেস্টে আবারও শূন্য রান পান। এরফলে দল থেকে বাদ পড়লেও ১৯৯৯-২০০০ মৌসুমে দক্ষিণ আফ্রিকার বিপক্ষে ওডিআইয়ে সিরিজে অংশগ্রহণ ছিল তার।
বেশ কয়েক বছর আন্তর্জাতিক অঙ্গনে দৃপ্ত পদচারণ করার পর প্রথমে পল নিক্সন ও পরবর্তীকালে অ্যালেক স্টুয়ার্টের অবসর প্রস্তুতিকালীন জেমস ফস্টারের উইকেটরক্ষণ অপেক্ষার অবসানকল্পে দল নির্বাচকমণ্ডলী কর্তৃক উপেক্ষিত হতে থাকেন। কাউন্টি ক্রিকেট ক্লাবের খেলাগুলোয় মনোনিবেশ ঘটান। ২০০২ সালে ৬৮টি ডিসমিসালের সাথে জড়িত থাকেন। ব্যাটিংয়েও বেশ উন্নতি ঘটান। ঐ বছরে প্রায় ৩৫-এর কাছাকাছি গড়ে রান তুলেন। তন্মধ্যে নর্দাম্পটনশায়ারের বিপক্ষে মনোজ্ঞ সেঞ্চুরি হাঁকান। ২০০৩ সালে একই দলের বিপক্ষে ওডিআইয়ে সেঞ্চুরি করেন। একদিনের আন্তর্জাতিক দল থেকে স্টুয়ার্টের অবসরের পর তিনি পুনরায় ইংল্যান্ড দলে আহুত হন এবং দশটি ওডিআইয়ের সবকটিতেই অংশ নেন তিনি।
২০০৩-০৪ মৌসুমে রিড ইংল্যান্ডের প্রথম পছন্দের উইকেট-রক্ষক ছিলেন ও ঐ মৌসুমের শীতকালে বাংলাদেশ, শ্রীলঙ্কা ও ওয়েস্ট ইন্ডিজের বিপক্ষে অনুষ্ঠিত নয় টেস্টের আটটিতেই তার অংশগ্রহণ ছিল। তবে এন্টিগুয়ায় ওয়েস্ট ইন্ডিজের বিপক্ষে সিরিজের চূড়ান্ত টেস্টে কেন্টের উইকেট-রক্ষক জেরাইন্ট জোন্সকে তার স্থলাভিষিক্ত করা হয়েছিল। ঐ টেস্টেই ব্যাটিং বিস্ময় ব্রায়ান লারা অপরাজিত ৪০০* রান তুলে বিশ্বরেকর্ড স্থাপন করেছিলেন। তবে একদিনের আন্তর্জাতিক দলে তিনি বহাল থাকেন। সিরিজের প্রথম ওডিআইয়ে দ্রুতগতিতে অপরাজিত ২৭* রান তুললে বৃষ্টিবিঘ্নিত খেলায় দল জয়লাভে সক্ষম হয়। খেলায় তিনি ম্যান অব দ্য ম্যাচের পুরস্কার লাভ করেন।
২০০৬-০৭ মৌসুমের অ্যাশেজ সিরিজের পূর্বে জারাইন্ট জোন্স তার পরিবর্তে দলে অন্তর্ভুক্ত হন। এ প্রসঙ্গে ইংরেজ কোচ ডানকান ফ্লেচার মন্তব্য করেন যে, সাত নম্বরে ব্যাটিংয়ের জন্য জোন্সই মানানসই। অস্ট্রেলিয়া সফরের দ্বিতীয় ও তৃতীয় টেস্টের মাঝে দুইটি প্রস্তুতিকালীন খেলার ব্যবস্থা রাখা হয়। অস্ট্রেলিয়া সভাপতি একাদশের বিপক্ষে রিড শূন্য রানে আউট হন। ওয়েস্টার্ন অস্ট্রেলিয়ার বিপক্ষে দুইদিনের খেলায় রিড অপরাজিত ৫৯ রান তুললেও ব্যাটসম্যান হিসেবে জোন্স প্রথম বলেই শূন্য রানে ফেরৎ যান। ক্রমবর্ধমান চাপের মধ্যে থেকেও জোন্সকে তৃতীয় টেস্টে রাখা হয়। উভয় ইনিংসেই কোন রান সংগ্রহ করতে ব্যর্থ হলে রিডকে চতুর্থ টেস্টেও অন্তর্ভুক্ত করা হয়। যদিও চূড়ান্ত টেস্ট দুটিতে ব্যাট হাতে তেমন সুবিধা করতে না পারলেও চতুর্থ টেস্টের প্রথম ইনিংসেই ৬টি ক্যাচ নেন। এরফলে টেস্ট ক্রিকেটের ইতিহাসে তৃতীয় খেলোয়াড় হিসেবে দুইবার ৬টি ডিসমিসালের সাথে নিজেকে জড়িত রাখেন। সিডনিতে অনুষ্ঠিত পঞ্চম টেস্টেও এ ক্রীড়াশৈলীর ধারাবাহিকতা অব্যাহত রাখেন। এরফলে প্রথম ও একমাত্র উইকেট-রক্ষক হিসেবে উপর্যুপরি টেস্টে এ কৃতিত্ব অর্জন করেন তিনি। তবে পরবর্তী একদিনের আন্তর্জাতিক প্রতিযোগিতা ও বিশ্বকাপ ক্রিকেটে রিডকে উপেক্ষিত করা হয় এবং তার পরিবর্তে পল নিক্সনকে দলে নেয়া হয়। পরবর্তী গ্রীষ্মকালে টেস্ট দলের উইকেটরক্ষণকল্পে ম্যাট প্রায়রকে দলে নেয়া হয় ও অভিষেক টেস্টেও সেঞ্চুরি করেন এবং একদিনের খেলাগুলোয় রাখা হয়।
ব্যক্তিগত জীবন
লুইস নাম্নী এক রমণীকে বিয়ে করেন। কালেব ম্যাতিয়াস ওয়েলস রিড নামীয় এক পুত্র ও কালিস্তা লিলি রিড নাম্নী এক কন্যা তাদের সংসারে রয়েছে। তার প্রথম ক্রিকেটে কোচ প্রয়াত ট্রেভর ওয়ার্ডের সম্মানার্থে ও বাউয়েল ক্যান্সার ইউকে'র তহবিল বৃদ্ধিকল্পে নিউইয়র্ক সিটি ম্যারাথনে অংশ নেন। এতে তিনি ৯০০০০-এর অধিক দৌড়বিদের মধ্যে ৪৩৫৮তম স্থান দখল করেন যা তাকে শীর্ষ ৫%-এ নিয়ে যায়।
ওয়াটগঞ্জ
ওয়াটগঞ্জ ( ইংরেজি: Watgunge), ভারতের পশ্চিমবঙ্গ রাজ্যের কলকাতা জেলার দক্ষিণ কলকাতার একটি পাড়া।
ব্যুৎপত্তি
ওয়াটগঞ্জের নাম কর্নেল হেনরি ওয়াটসনের (১৭৩৭–১৭৮৬) নামকরণ করা হয়েছিল যিনি বাংলায় প্রথম ডকইয়ার্ড স্থাপন করেছিলেন।
ইতিহাস
কর্নেল ওয়াটসন ১৭৭৯ সালে বর্তমান ওয়াটগঞ্জ এলাকায় জাহাজ তৈরির ডকগুলি তৈরি করা শুরু করেছিলেন।
পুলিশ জেলা
ওয়াটগঞ্জ কলকাতা পুলিশের বন্দর বিভাগের  ওয়াটগঞ্জ থানার অন্তর্গত। এটি ১৬ ওয়াটগঞ্জ স্ট্রিট, কলকাতা -৭০০ ০২৩ এ অবস্থিত।
উপরের মত একই ঠিকানায় অবস্থিত ওয়াটগঞ্জ মহিলা থানা, বন্দর বিভাগের অধীনে সমস্ত পুলিশ থানাগুলি উত্তর বন্দর, দক্ষিণ বন্দর, ওয়াটগুঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ।
হোক্কাইদো কোন্সাদোলে সাপ্পোরো
হোক্কাইদো কোন্সাদোলে সাপ্পোরো (Hokkaido Consadole Sapporo, 北海道コンサドーレ札幌; সাধারণত কোন্সাদোলে সাপ্পোরো নামে পরিচিত) হচ্ছে সাপ্পোরো ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৩৫ সালে তোশিবা হোরিকাওয়া-চো ফুটবল ক্লাব নামে প্রতিষ্ঠিত হয়েছে। ৪১,৪৮৪ ধারণক্ষমতাবিশিষ্ট সাপ্পোরো ডোমে কোন্সা নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সার্বীয় সাবেক ফুটবল খেলোয়াড় মিহাইলো পেত্রোভিচ এবং সভাপতির দায়িত্ব পালন করছেন ইয়োশিকাজু নোনমুরা। জাপানি মধ্যমাঠের খেলোয়াড় হিরোকি মিয়াজাওয়া এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কোন্সাদোলে সাপ্পোরো এপর্যন্ত ৬টি শিরোপা জয়লাভ করেছে; যার মধ্যে ১টি জাপান ফুটবল লিগ শিরোপা রয়েছে। মাকোতো সুনাকাওয়া, হিরোকি মিয়াজাওয়া, কাজুমাসা উয়েসাতো, কেন তোকুরা এবং ইয়োশিহিরো উচিমুরার মতো খেলোয়াড়গণ কোন্সাদোলে সাপ্পোরোর জার্সি গায়ে মাঠ কাঁপিয়েছেন।
শনির হাওর
থাম্ব|শনির হাওর শনির হাওর বাংলাদেশের বৃহত্তর সিলেটের সুনামগঞ্জ জেলায় অবস্থিত একটি হাওর। থাম্ব
অবস্থান ও পরিচিতি
সুনামগঞ্জ জেলার তাহিরপুর উপজেলার দক্ষিণে এ হাওরের অবস্থান। বিশ্বমভরপুর ,তাহিরপুর ও জামালগঞ্জ উপজেলা নিয়ে শনির হাওর অবস্থিত। আয়তন ৬৬৩৮ হেক্টর। হাওরের চারদিকে প্রায় ৬০টি গ্রাম আছে। হাওরটির পুর্বে রক্তিনদী ও উত্তর-পশ্চিমদিকে বৌলাই নদী। হাওরের প্রায় ৪০ভাগ উচু জমি সেচের অভাবে অনাবাদী পড়ে থাকে। এই হাওরে ১১টি বিল আছে। বিলগুলো হল সোনাতলাবিল, বড়বিল, সেফটিবিল, রামচন্নাবিল, ফেলবাঙ্গাবিল, কালির ঘেউবিল, দিঘাফছমাবিল, দাওয়াবিল, টুলিবাড়িবিল, তিনবিল ও আরাবাদিবিল। এসব বিলে প্রচুর পরিমান দেশীয় প্রজাতির মাছ পাওয়া যায়। শনির হাওরে বর্তমানে শুধু বোরোধান চাষ হয়। তবে এক সময় এ হাওরে গোল আলু, মিস্টি আলু, সরিষা, গম ও পাঠ চাষ হত।
শীত মৌসুমে পানি শুকিয়ে কমে গেলে এখানকার প্রায় ২৪টি বিলের পাড় (স্থানীয় ভাষায় কান্দা) জেগে উঠলে শুধু কান্দা'র ভিতরের অংশেই আদি বিল থাকে, আর শুকিয়ে যাওয়া অংশে স্থানীয় কৃষকেরা রবিশস্য ও বোরো ধানের আবাদ করেন। এসময় এলাকাটি গোচারণভূমি হিসেবেও ব্যবহৃত হয়। বর্ষায় থৈ থৈ পানিতে নিমগ্ন হাওরের জেগে থাকা উঁচু কান্দাগুলোতে আশ্রয় নেয় পরিযায়ী পাখিরা —রোদ পোহায়, জিরিয়ে নেয়। কান্দাগুলো এখন (২০১২) আর দেখা যায় না বলে স্থানীয় এনজিও ও সরকারি ব্যবস্থাপনায় সেখানে পুঁতে দেয়া হয়েছে বাঁশ বা কাঠের ছোট ছোট বিশ্রাম-দণ্ড।
জীববৈচিত্র্য
থাম্ব
মৎস্যসম্পদ
প্রায় ২০০ প্রজাতির মাছ রয়েছে। এ হাওরের বিখ্যাত মাছের মধ্যে প্রথমেই উল্লেখ করা যায় মহাশোলের কথা।
জ্ঞানচাঁদ পরখ
জ্ঞানচাঁদ পরখ একজন ভারতীয় জনতা পার্টির রাজনীতিবিদ এবং রাজস্থান বিধানসভা রাজস্থান পালি বিধানসভা কেন্দ্র প্রতিনিধিত্ব করা পাঁচ বারের সদস্য।
লোকনাথ স্বামী
লোকনাথ স্বামী ( আইএএসটি: Loka- nātha Svāmī ) হলো ভারতীয় একজন ইসকন গুরু । তিনি ১৯৭২ সালে দীক্ষা ও ১৯৭৫ সালে ২৬ বছর বয়সে সন্ন্যাস গ্রহণ করেন । ইউরোপ, আফ্রিকা এবং এশিয়া ভ্রমণ করে সনাতনধর্ম প্রচার করেছেন। আরাভদে, নাগপুর , অমরাবতী , নয়ডা , পন্ধরপুর সহ বিভিন্ন স্থানে মন্দির স্থাপনের কাজ করেছেন এবং বেশ কিছু ভাষায় কয়েকটি বই লিখেছেন। তিনি একাধারে ভজন কীর্তন পরিবেশনকারী।
গ্রন্থপঞ্জি
হিন্দিতে
মারাঠি ভাষায়
গুজরাটি ভাষায়
রাশিয়ান ভাষায়
মিশিগান ইয়ুথ আর্টস ফেস্টিভ্যাল
মিশিগান ইয়ুথ আর্টস ফেস্টিভ্যাল ছিল মিশিগানের একটি বার্ষিক উত্সব যেখানে ৯-১২ গ্রেডের ৯০০ শিক্ষার্থীরা সৃজনশীল লেখা, নৃত্য, চলচ্চিত্র, কণ্ঠ সঙ্গীত, যন্ত্রসংগীত, দৃশ্যকলা এবং নাট্যকলার যেকোনো একটি শোকেস, কনসার্ট এবং কর্মশালায় অংশগ্রহণ করতো।
ইতিহাস
মিশিগান ইয়ুথ আর্টস ফেস্টিভ্যাল ১৯৬৩ সালে ইন্টারলোচেন সেন্টার ফর দ্য আর্টসের প্রতিষ্ঠাতা ড. জোসেফ ই. ম্যাডি দ্বারা আয়োজিত তরুণ সংগীতশিল্পীদের প্রতিভা প্রদর্শন হিসাবে প্রতিষ্ঠিত হয়েছিল।
৮৯তম একাডেমি পুরস্কার
৮৯তম একাডেমি পুরস্কার, ২০১৬-এর সেরা চলচ্চিত্র সমূহকে সম্মাননা প্রদান করতে একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক উপস্থাপিত একটি অনুষ্ঠান যা ফেব্রুয়ারি ২৬, ২০১৭ সালে লস অ্যাঞ্জেলেসে হলিউডের ডলবি থিয়েটারে ৫:৩০ অপরাহ্ণ পিএসটি / ৮:৩০ অপরাহ্ণ ইএসটি সময়ে অনুষ্ঠিত হবে। অনুষ্ঠানের সময় একাডেমি অব মোশন পিকচার আর্টস অ্যান্ড সায়েন্সেস সর্বমোট ২৪টি বিষয়শ্রেণীতে একাডেমি পুরস্কার (সাধারণভাবে অস্কার হিসাবে উল্লেখ করা হয়েছে) প্রদান করা হবে। অনুষ্ঠানটি মাইকেল ডি লুকা এবং জেনিফার টোড এর প্রযোজনায়   এবং জিমি কিমেল উপস্থাপনায় মার্কিন যুক্তরাষ্ট্রের এবিসির মাধ্যমে টেলিভিশনে সম্প্রচারিত হবে।
পুরস্কার
upright|thumb|[[ডেমিয়েন শ্যাজেল, শ্রেষ্ঠ পরিচালক বিজয়ী|alt=Photo of Damien Chazelle.]] upright|thumb|[[এমা স্টোন, শ্রেষ্ঠ অভিনেত্রী বিজয়ী|alt=Photo of Emma Stone in 2014.]] upright|thumb|[[মহেরশালা আলী, শ্রেষ্ঠ পার্শ্ব অভিনেতা বিজয়ী|alt=Photo of Mahershala Ali in 2010.]] thumb|upright|[[ভায়োলা ডেভিস, শ্রেষ্ঠ পার্শ্ব অভিনেত্রী বিজয়ী|alt=Photos of Viola Davis in 2016.]] thumb|upright|[[কেনেথ লোনারগ্যান, শ্রেষ্ঠ মৌলিক চিত্রনাট্য বিজয়ী|alt=Photos of Kenneth Lonergan in 2016.]] thumb|upright|[[বায়রন হাউয়ার্ড, শ্রেষ্ঠ অ্যানিমেটেড পূর্ণদৈর্ঘ্য চলচ্চিত্র বিজয়ী (যৌথ)|alt=Photo of Byron Howard in 2016.]] thumb|upright|[[রিক মুর, শ্রেষ্ঠ অ্যানিমেটেড পূর্ণদৈর্ঘ্য চলচ্চিত্র বিজয়ী (যৌথ)|alt=Photo of Rich Moore in 2016.]] thumb|upright|[[আসগর ফারহাদি, শ্রেষ্ঠ বিদেশী ভাষার চলচ্চিত্র বিজয়ী|alt=Photo of Asghar Farhadi in 2013.]] upright|thumb|[[এজরা এডেলম্যান, শ্রেষ্ঠ প্রামাণ্য চলচ্চিত্র বিজয়ী (যৌথ)|alt=Photo of Ezra Edelman in 2011.]] upright|thumb|[[পাসেক ও পল|বেঞ্জ পাসেক ও জাস্টিন পল, শ্রেষ্ঠ মৌলিক গান বিজয়ী (যৌথ)|alt=Photo of Benj Pasek and Justin Paul.]]
বিজয়ীদের তালিকায় আগে রাখা হয়েছে, এবং গাঢ়রংয়ে চিহ্নিত করা হয়েছে
হামিরদী ইউনিয়ন
হামিরদী ইউনিয়ন বাংলদেশের ঢাকা বিভাগের ফরিদপুর জেলার ভাঙ্গা উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
মিস ডিভাইন বিউটি
মিস ডিভাইন বিউটি হল ভারতের একটি জাতীয় সুন্দরী প্রতিযোগিতা যা মূল সংস্থা ডিভাইন গ্রুপের অধীনে কাজ করে, যেটি প্রাথমিকভাবে মিস আর্থ -এ প্রতিদ্বন্দ্বিতা করার জন্য ভারতের প্রতিনিধিদের নির্বাচন করে, যা বার্ষিক আন্তর্জাতিক সৌন্দর্য প্রতিযোগিতা যা পরিবেশ সুরক্ষা এবং সচেতনতা প্রচারের জন্য কাজ করে। মিস আর্থ বিশ্বের চারটি প্রধান আন্তর্জাতিক সৌন্দর্য প্রতিযোগিতার একটি।
ইতিহাস
২০০১ সালে শুরু হওয়ার পর থেকে ভারত মিস আর্থ প্রতিযোগিতায় অংশগ্রহণ করছে। ২০০১ থেকে ২০১৩ সাল পর্যন্ত, মিস আর্থ -এ ভারতের প্রতিনিধিরা ফেমিনা মিস ইন্ডিয়া দ্বারা নির্বাচিত হয়েছিল, যা টাইমস গ্রুপ দ্বারা প্রকাশিত একটি মহিলাদের ম্যাগাজিন ফেমিনা দ্বারা স্পনসর করা হয়েছে। পরবর্তীকালে, মিস আর্থ প্রতিযোগিতায় অংশগ্রহণের জন্য ভারত থেকে প্রতিনিধি বাছাই করার ফ্র্যাঞ্চাইজি গ্লামানন্দ সুপার মডেল ইন্ডিয়া অধিগ্রহণ করে। গ্লামানন্দ গ্রুপ ২০১৮ সালে ফ্র্যাঞ্চাইজি সুবিধা হারায়।
বাহাদুর শাহ পার্ক
থাম্ব|বাহাদুর শাহ পার্ক, ২০১৭। বাহাদুর শাহ পার্ক বাংলাদেশের রাজধানী ঢাকার পুরান ঢাকার সদরঘাটের সন্নিকটে লক্ষ্মীবাজারে অবস্থিত একটি ঐতিহাসিক স্থান যেখানে বর্তমানে একটি পার্ক স্থাপন করা হয়েছে। এ স্থান বহু ঐতিহাসিক ঘটনার সাক্ষী।
পার্ক
পার্কটি ডিম্বাকৃতি এবং পার্কটি লোহার রেলিং দিয়ে ঘেরা। এর পূর্ব এবং পশ্চিম পাশে দুটো প্রধান ফটক বা গেট রয়েছে। পার্কটির ভেতরে রেলিং এর পাশ দিয়ে পাকা রাস্তা করা হয়েছে।
পার্কটি ঢাকার অন্যতম প্রধান নৌবন্দর সদরঘাট এলাকায় ঢুকতেই লক্ষ্মীবাজারের ঠিক মাথায় অবস্থিত। পার্কটিকে ঘিরে ৭টি রাস্তা একত্রিত হয়েছে। এর চারপাশে সরকারী গুরুত্বপূর্ণ স্থাপনা সহ বেশ কিছু স্কুল, কলেজ, বিশ্ববিদ্যালয় থাকার কারণে এটি পুরনো ঢাকার একটি অন্যতম গুরুত্বপূর্ণ এলাকা হিসেবে বিবেচিত। পার্কের উত্তর পাশে রয়েছে সেন্ট থমাস চার্চ, উত্তর পাশেই অবস্থিত ঢাকার প্রথম পানি সরবরাহ করার জন্য তৈরি ট্যাংক। উত্তর-পূর্ব কোনে আছে ঢাকার অন্যতম কলেজ কবি নজরুল সরকারি কলেজ এবং ইসলামিয়া হাই স্কুল, পূর্ব পাশে রয়েছে ঢাকার অন্যতম প্রাচীন বিদ্যালয় সরকারি মুসলিম স্কুল, দক্ষিণ-পশ্চিম কোণে রয়েছে জগন্নাথ বিশ্ববিদ্যালয়। পার্কের ঠিক উত্তর পশ্চিম পাশেই রয়েছে ঢাকার জজ কোর্ট। এছাড়া বাংলা বাজার, ইসলামপুর, শাখারী বাজারের মত ঢাকার অন্যতম গুরুত্বপূর্ণ বেশ কিছু এলাকা থেকে বর্তমান ঢাকার নতুন এলাকায় আসতে এ পার্ক এলাকার রাস্তাটিই প্রধান সড়ক।
নামকরণ
আঠারো শতকের শেষের দিকে এখানে ঢাকার আর্মেনীয়দের বিলিয়ার্ড ক্লাব ছিল। যাকে স্থানীয়রা নাম দিয়েছিল আন্টাঘর। বিলিয়ার্ড বলকে স্থানীয়রা আন্টা নামে অভিহিত করত। সেখান থেকেই এসেছে "আন্টাঘর" কথাটি। ক্লাব ঘরের সাথেই ছিল একটি মাঠ বা ময়দান যা আন্টাঘর ময়দান নামে পরিচিত ছিল। ১৮৫৮ সালে রানী ভিক্টোরিয়া ভারতবর্ষের শাসনভার গ্রহণ করার পর এই ময়দানেই এ সংক্রান্ত একটি ঘোষণা পাঠ করে শোনান ঢাকা বিভাগের কমিশনার। সেই থেকে এই স্থানের নামকরণ হয় "ভিক্টোরিয়া পার্ক"। ১৯৫৭ সালের আগে পর্যন্ত পার্কটি ভিক্টোরিয়া পার্ক নামে পরিচিত ছিল। ১৮৫৭ সালের সিপাহি বিদ্রোহের পর এক প্রহসনমূলক বিচারে ইংরেজ শাসকেরা ফাঁসি দেয় অসংখ্য বিপ্লবী সিপাহিকে। তারপর জনগণকে ভয় দেখাতে সিপাহিদের লাশ এনে ঝুলিয়ে দেওয়া হয় এই ময়দানের বিভিন্ন গাছের ডালে। ১৯৫৭ সালে (মতান্তরে ১৯৬১) সিপাহি বিদ্রোহের শতবার্ষিকী পালন উপলক্ষে এখানে একটি স্মৃতিসৌধ নির্মাণ করে পার্কের নাম পরিবর্তন করে রাখা হয় বাহাদুর শাহ পার্ক। । সিপাহী বিদ্রোহ অনুষ্ঠিত হয়েছিল ইংরেজ শাসনের সমাপ্তি ঘটিয়ে মুঘল সম্রাট দ্বিতীয় বাহাদুর শাহ এর শাসন পুনরায় আনার জন্য। তাই তার নামানুসারে এর নতুন নামকরণ করা হয় "বাহাদুর শাহ পার্ক"।
ইতিহাস
উনিশ শতকের প্রথমার্ধে ইংরেজরা এটি কিনে নেয়। তারা এটিকে একটি পার্কের রূপ দেয় এবং এর চারদিকে লোহা দিয়ে ঘিরে দিয়ে এর চার কোণায় চারটি দর্শনীয় কামান স্থাপন করে। অচিরেই স্থানটি জীর্ণ হয়ে গেলে ভেঙ্গে নওয়াব আব্দুল গণির উদ্যোগে একটি ময়দান মত তৈরি করা হয়। তখনো এর চারপাশে অনেক আর্মেনীয় বাস করত। ১৮৪০ সালেও এটি ছিল কয়েকটি রাস্তার মাঝে এক টুকরো খালি জায়গায় বৃত্তাকার একটি বাগান (জেমস্‌ টেলরের বর্ণনা অনুসারে)।
ক্লাবঘরটির পৃষ্ঠপোষক ছিলেন ঢাকার নবাব আব্দুল গণি ও নবাব আহসান উল্লাহ। ক্লাবটিতে ইংরেজরা বিলিয়ার্ড ছাড়াও টেনিস, ব্যাডমিন্টন খেলতো এবং আড্ডা দিতো। এখানে পার্টি-ফাংশনও আয়োজন করা হত। ঢাকা ক্লাবের ইতিহাস এবং পুরনো নথিপত্র অনুযায়ী আন্টাঘর ময়দানের কাছে ঢাকা ক্লাবের এক একর জমি ছিল (সূত্রপুর মৌজাঃ খতিয়ানঃ ৬১৪, প্লট ৬৬৪-৬৬৫)। পুরোন কর্মচারীদের মতে ঢাকা ক্লাব ১৯৫২ সাল পর্যন্ত এ এলাকার তিন একর জমির জন্য খাজনা প্রদান করতো। বিশ শতকের বিশের দশকে ঢাকার নবাবদের ক্ষমতা এবং প্রভাব প্রতিপত্তির ভাটা পরলে ক্লাবটির প্রতি তাদের অনুদান কমে যায়। ঢাকায় রেসকোর্স ময়দানে ঘোড়দোড় আয়োজন এবং আরও অন্যান্য প্রয়োজনে ইংরেজরা ঢাকা ক্লাবটিকে শাহবাগ এলাকায় স্থানান্তরিত করে।
এ ময়দান বিশেষ খ্যাতি অর্জন করে ১৮৫৭ সালে। ১৮৫৭ সালের ২২শে নভেম্বর ইংরেজ মেরিন সেনারা ঢাকার লালবাগের কেল্লায় অবস্থিত দেশীয় সেনাদের নিরস্ত্র করার লক্ষ্যে আক্রমণ চালায়। কিন্তু সেপাহীরা বাধাঁ দিলে যুদ্ধ বেধে যায়। যুদ্ধে আহত এবং পালিয়ে যাওয়া সেনাদের ধরে এনে এক সংক্ষিপ্ত কোর্ট মার্শালের মাধ্যমে তাদের দোষী সাব্যস্ত করে তাদের মৃত্যুদন্ড দেওয়া হয়। বিচারের পর ১১ জন সিপাই কে আন্টাঘর ময়দানে এনে জন সম্মুখে প্রকাশ্যে ফাঁসি দেয়া হয়। স্থানীয় লোকদের মধ্যে ভীতির সঞ্চার করতে লাশগুলো বহু দিন যাবৎ এখানকার গাছে গাছে ঝুলিয়ে রাখা হয়। এ ঘটনার পর বহুদিন পর্যন্ত এই ময়দান এর চারপাশ দিয়ে হাঁটতে ঢাকাবাসী ভয় পেত, কারণ এ জায়গা নিয়ে বিভিন্ন ভৌতিক কাহিনী ছড়িয়ে পরেছিল। সিপাহী বিদ্রোহ দমনের পর ইংরেজরা তাদের সেনাদের স্মরণে আন্টাঘর ময়দানে একটি স্মৃতিস্তম্ভ তৈরি করেছিল।
আর্মেনীয় ক্লাব ঘরের চার কোণায় বসানো সীমানা নির্দেশক চারটি ব্রিটিশ কামাণ পরবর্তীকালে তুলে এনে এই পার্কের চারদিকে বসান হয়। এ পার্কের উন্নয়নে নওয়াব আব্দুল গণির ব্যক্তিগত অবদান ছিল। তার নাতি খাজা হাফিজুল্লাহর মৃত্যুর পর তার ইংরেজ বন্ধুরা জনাব হাফিজুল্লাহর স্মৃতি রক্ষার্থে চাঁদা তুলে ১৮৮৪ সালে এখানে একটি স্মৃতিফলক স্থাপন করেছিলো।
১৯৫৭ সালে, সিপাহী বিদ্রোহের ১০০ বছর পূর্তি উপলক্ষে 'ঢাকা ইমপ্রুভমেন্ট ট্রাস্ট'(ডি আই টি)এর উদ্যোগে এই স্থানে একটি স্মৃতিসৌধ নির্মাণ করা হয়।
স্মৃতিসৌধ
left|thumb|সিপাহী বিপ্লবের স্মরণে স্মৃতিস্তম্ভ
পর্বত জেলা
পর্বত জেলা (पर्वत जिल्ला, হচ্ছে নেপালের পশ্চিমাঞ্চল বিকাস ক্ষেত্রের ধলাগিরি অঞ্চলের একটি জেলা। কুশমা হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ১৫৭,৮২৬ জন।
চীমা
চীমা (Cheema) ভারতের পাঞ্জাব রাজ্যের সানগ্রুর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে চীমা শহরের জনসংখ্যা হল ৯৩৪৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৪৫%। পুরুষদের মধ্যে সাক্ষরতার হার ৪৮% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে চীমা এর সাক্ষরতার হার কম।
এই শহরের জনসংখ্যার ১৪% হল ৬ বছর বা তার কম বয়সী।
উলিয়ানভ্‌স্ক
উলিয়ানোভসক (Улья́новск, সাবেক সিমবির্স্ক (Симби́рск) রাশিয়ার রাজধানী মস্কো থেকে ৮৯৩ কিলোমিটার পূর্বে ভলগা নদীর তীড়ে অবস্থিত একটি শহর। এই শহরে জন্মগ্রহণ করেছিলেন ভ্লাদিমির লেনিন। তার নামে এই শহরের নামকরণ করা হয়েছে। ২০০২ সালের আদমশুমারি অনুযায়ী উলিয়ানোভসকের জনসংখ্যা ৬৩৫,৯৪৭।
ইতিহাস
১৬৪৮ সালে সমাজতান্ত্রিক নেতা বোগদান খিত্রোভো কর্তৃক সিমবির্স্ক প্রতিষ্ঠিত হয়। কৌশলগতভাবে সিমবির্স্ক দুর্গটি শহরের ভলগা নদী তীরবর্তী এলাকায় স্থাপিত হয়। এই দুর্গ স্থাপনের উদ্দেশ্য ছিল রুশ সাম্রাজ্যের পূর্ব প্রান্তকে নোম্যাডিক উপজাতিদের আক্রমণের হাত থেকে রক্ষা করা এবং ঐ স্থানে স্থায়ী রুশদের উপস্থিতি বৃদ্ধি করা।
১৬৬৮ সালে সিমবির্স্কে মাসব্যাপী অবরোধ হয়। এ অবরোঢে ২০,০০০ জন সেনা সদস্য অংশগ্রহণ করেছিল। সেসময় সিমবির্স্কে একটি বিশাল দুউরগপ্রাসাদ নির্মিত হয়। এটি ১৮শ শতকে আগুন লেগে ধ্বংশ হয়ে যায়।
রুশ সাম্রাজ্যের পূর্ব প্রান্ত সাইবেরিয়ার অত্যন্ত নিকটে অবস্থিত। তাছাড়া উপজাতিদের আক্রমণের কারণে সিমবির্স্ক শহর ক্রমেই সাইবেরিয়ার দিকে হরে যাচ্ছিল বলে শহরটির কৌশলগত গুরুত্ব কিছুটা হ্রাস পায়। তবুও সিমবির্স্ক ব্যবসা-বাণিজ্যের ক্ষেত্রে একটি গুরুত্বপূ্ণ নগরে পরিণত হতে থাকে। ১৭৯৬ সালে সিমবির্স্ক শহরের মর্যাদা লাভ করে।
১৮৬৪ সালের গ্রীষ্মে সিমবি্স্কে এক ভয়াবহ অগ্নিকাণ্ড ঘটে যায়। কিন্তু অতি দ্রুত সিমবির্স্ক এই ক্ষতি পুষিয়ে উঠে এবং তার অগ্রযাত্রা অব্যাহত রাখে। ১৮২৭-১৮৪১ এর মধ্যে সিমবির্স্কের বিখ্যাত হলি ট্রিনিটি ক্যাথেড্রাল নির্মিত হয়। ১৮৫৬ সালে শহরের জনসংখ্যা ২৬,০০০ তে দাঁড়ায়। ১৮৯৭ তে এই সংখ্যা বৃদ্ধি পেয়ে ৪৩,০০০ তে উন্নীত হয়।
১৯২৪ সালে খ্যাতিমান রুশ বিল্পবী ভ্লাদিমির লেনিনের নামে এই শহরের নাম উলিয়ানোভস্ক রাখা হয়। লেনিন ১৮৭০ সালে সিমবির্স্কে জন্মগ্রহণ করেছিলেন। অন্য আরেক বিখ্যাত রাশিয়ান রাজনৈতিক নেতা আলেকজান্ডার কেরেনস্কি সিমবির্স্কে জন্মগ্রহণ করেছিলেন।
১৯৫৭ সালে নির্মিত কুইবিশেভ হাইড্রোলিক প্ল্যান্টের কারণে উলিয়ানোভস্কের উত্তর ও দক্ষিণ উভয় দিক হতেই বন্যা দেখা দেয়। ফলে এই অঞ্চলে ভলগা নদীর প্রস্থ প্রায় ৩৫ তে পরিণত হয়। আজ অবধি উলিয়ানোভস্কের কিছু এলাকার মানুষ এই পানি পৃষ্ঠের নিচে বাস করে। তাদেরকে বন্যার হাত থেকে রক্ষার জন্য বাধ নির্মিত হয়েছে। তবে আশঙ্কা করা হয় যে, এই বাধ কোন কারণে ধ্বংশ হলে শহরের একটী বড় অংশ পানিতে তলিয়ে যাবে এবং উলিয়ানোভস্কের মোট জনসংখ্যার প্রায় ৫% ব্যাপক ক্ষতির সম্মুখীন হবে।
সোভিয়েত ইউনিয়ন থাকাকালে উলিয়ানোভস্ক বিখ্যাত পর্যটন স্থান হিসেবে পরিচিত ছিল। উলিয়ানোভস্কের বিপ্লবী গুরুত্বের কারণে পুরো সোভিয়েত ইউনিয়ন থেকে এমনকি বিদেশ হতেও এসময় প্রচুর দর্শক সমাগম ঘটত।
২০০৯ এর ১৩ নভেম্বর উলিয়ানোভস্কের কেন্দ্রীয় সেনাবিভাগে বোমা বিস্ফোরণ ঘটে এবং এতে দুইজন মারা যায়। এছাড়া একটি দুর্গম স্থান হতে ৪৩জন আটককৃত নাগরিককেও উদ্ধার করা হয়।
২০১০ এর জুলাই-আগস্টে উলিয়ানোভস্কের সর্বোচ্চ তাপমাত্রা রেকর্ড হয়। এতে প্রায় ২০০ জন মৃত্যুবরণ করেন।
বেতাগী পৌরসভা
বেতাগী পৌরসভা বাংলাদেশের বরগুনা জেলার অন্তর্গত বেতাগী উপজেলার একটি নগরভিত্তিক স্থানীয় সরকার সংস্থা। ১৯৯৯ সালে পৌরসভাটি প্রতিষ্ঠিত হয়। এটি একটি ‘‘গ’’ শ্রেনীর পৌরসভা।